ท่าอากาศยานแพร่

ท่าอากาศยานแพร่ หรือ สนามบินแพร่ประกาศกระทรวงคมนาคม เรื่อง กำหนดเขตบริเวณใกล้เคียงสนามบินแพร่ ในท้องที่อำเภอหนองม่วงใข่ อำเภอเมืองแพร่ อำเภอสูงเม่น และอำเภอเด่นชัย จังหวัดแพร่ เป็นเขตปลอดภัยในการเดินอากาศ พ.ศ. ๒๕๔๓ ()  ตั้งอยู่ที่ 72 หมู่ที่ 5 ถนนช่อแฮ ตำบลนาจักร อำเภอเมืองแพร่ จังหวัดแพร่ติดต่อท่าอากาศยานแพร่ ห่างจากตัวเมืองไปทางทิศตะวันออกเฉียงใต้ประมาณ 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคมรายชื่อท่าอากาศยานของกรมท่าอากาศยาน

 ประวัติ 
ท่าอากาศยานแพร่ เป็นท่าอากาศยานที่สร้างขึ้นในสมัยช่วงสงครามโลกครั้งที่ 2 ซึ่งพื้นผิวทางวิ่งในช่วงแรกเป็นพื้นดินลูกรัง ภายหลังจากที่สงครามสงบลง จึงมอบหมายให้กองทัพอากาศดูแลและใช้ประโยชน์ ต่อมา สำนักงานการบินพลเรือน กระทรวงคมนาคม ในขณะนั้น ได้ดำเนินการพัฒนาเป็นท่าอากาศยานขนส่งผู้โดยสารและพัสดุในปี พ.ศ. 2495 โดยได้ดำเนินการปรับปรุงพื้นผิวทางวิ่งให้มีขนาด 30 x 1,200 เมตร และสร้างอาคารท่าอากาศยานเพื่อใช้ในกิจการการบินพลเรือน

ในปี พ.ศ. 2514 - 2516  กรมการบินพาณิชย์ ในขณะนั้น ได้ปรับปรุงผิวทางวิ่ง ทางขับและ ลานจอดเป็นพื้นผิวแอสฟัลท์ติคคอนกรีต (asphaltic-concrete) ทำให้ทางวิ่งมีขนาดกว้าง 30 เมตร และยาว 1,500 เมตร และ พ.ศ. 2517 - 2518 ได้สร้างอาคารท่าอากาศยานแพร่ในพื้นที่ปัจจุบัน จากนั้นในปี พ.ศ. 2524 - 2525  ได้ต่อเติมอาคารท่าอากาศยานให้มีขนาด 250 ตารางเมตร และในปี พ.ศ. 2533 กรมการบินพาณิชย์ได้ปรับปรุงต่อเติมอาคารผู้โดยสารพร้อมเครื่องปรับอากาศ พื้นที่ 432 ตารางเมตร และในปี พ.ศ. 2539 ได้สร้างหอบังคับการบินใหม่แยกออกจากอาคารผู้โดยสาร มีความสูง 7 ชั้นข้อมูลประวัติแบบสมบูรณ์ ท่าอากาศยานแพร่

 อาคารสถานที่ 
 อาคารผู้โดยสาร 
อาคารผู้โดยสารท่าอากาศยานแพร่เป็นอาคาร 3 ชั้น ใช้งานจริง 1 ชั้น มีพื้นที่ 1,550 ตารางเมตร สามารถรองรับผู้โดยสารได้สูงสุด 374 คน/ชั่วโมง โดยแต่ละชั้นมีรายละเอียดดังนี้
 ชั้น 1 เป็นโถงผู้โดยสารขาเข้าและขาออก และที่ทำการท่าอากาศยาน
 ชั้น 2 และ 3 เป็นหอบังคับการบินเดิม

ลานจอดเครื่องบิน มีขนาดกว้าง 60 เมตร ยาว 180 เมตร สามารถจอดเครื่องบินขนาด เอทีอาร์ 72 ได้จำนวน 3 ลำ และมีหลุมจอดเฮลิคอปเตอร์ทั้งหมด 6 หลุมข้อมูลแสดงลักษณะกายภาพของท่าอากาศยานที่อยู่ในความรับผิดชอบของกรมท่าอากาศยานจากเว็บไซต์ กรมท่าอากาศยาน

 ทางวิ่ง (รันเวย์) และทางขับ (แท็กซี่เวย์) 
ท่าอากาศยานแพร่มีทางวิ่ง 1 ทางวิ่ง พื้นผิวแอสฟัลติกคอนกรีต (asphaltic-concrete) ขนาดกว้าง 30 เมตร ยาว 1,500 เมตรลักษณะทางกายภาพ ท่าอากาศยานแพร่ พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 45 เมตร และความยาวข้างละ 75 เมตร ซึ่งเป็นขนาดที่ไม่เหมาะสมต่อเครื่องบินขนาดใหญ่ กรมท่าอากาศยานจึงได้มีแผนที่จะขยายทางวิ่งให้มีความกว้าง 45 เมตร ยาว 2,100 เมตร ซึ่งจะช่วยให้มีสายการบินเปิดเส้นทางบินมายังแพร่เพิ่มมากขึ้น เนื่องจากเป็นขนาดทางวิ่งที่สามารถรองรับเครื่องบินขนาด โบอิง 737 และ แอร์บัส เอ320 ที่สายการบินหลายสายในประเทศไทยนิยมใช้

ทางขับมีทั้งหมด 1 ทางขับ พื้นผิวแอสฟัลติกคอนกรีต (asphaltic-concrete) ขนาดกว้าง 15 เมตร ยาว 145 เมตร

 รายชื่อสายการบิน 
 รายชื่อสายการบินที่ให้บริการในปัจจุบัน 

ไม่มีสายการบินพาณิชย์เปิดให้บริการ

 รายชื่อสายการบินที่เคยให้บริการ 

 สายการบิน จุดหมายปลายทางประวัติ ท่าอากาศยานแพร่ บนเว็บไซต์กรมท่าอากาศยาน ปีที่ทำการบิน หมายเหตุ นกแอร์  กรุงเทพฯ-ดอนเมือง  พ.ศ. 2554 - 2566  ยกเลิกเส้นทางบิน นกมินิ  เชียงใหม่  พ.ศ. 2554 - 2557  ยกเลิกเส้นทางบิน โซล่าแอร์  กรุงเทพฯ-ดอนเมือง  พ.ศ. 2553 - 2554 ยกเลิกเส้นทางบิน แฮปปี้แอร์  กรุงเทพฯ-สุวรรณภูมิ  ยกเลิกเส้นทางบิน แอร์อันดามัน  กรุงเทพฯ-ดอนเมือง  พ.ศ. 2545 - 2547  ยกเลิกเส้นทางบิน การบินไทย  กรุงเทพฯ-ดอนเมือง  ยกเลิกเส้นทางบิน เดินอากาศไทย  กรุงเทพฯ-ดอนเมือง  ยกเลิกเส้นทางบิน

สถิติ
 ข้อมูลสถิติการขนส่งทางอากาศ 
+ ข้อมูลสถิติการขนส่งทางอากาศในแต่ละปีปฏิทิน ปี (พ.ศ.) ผู้โดยสาร ความเปลี่ยนแปลง  จำนวนเที่ยวบิน คาร์โก้ (ตัน)2544 19,749    1,458  42.422545 12,558   36.41%  860  15.812546 10,592   15.66%  722  17.012547 828   92.18%  41  0.3962548 13   98.43%  17  0.002549 13    4  0.002550 440   3284.62%  180  0.002551 0   100.00%  0  0.002552 0    0  0.002553 470    54  0.002554 3,494   643.40%  215  0.002555 9,056   159.19%  421  0.002556 13,690   51.17%  483  0.002557 23,371   70.72%  509  0.002558 48,673   108.26%  797  0.002559 72,274   48.49%  1,191  0.002560 80,961   12.02%  1,326  0.002561 88,971   9.89%  1,460  0.002562 70,069   21.25%  1,220  0.002563 34,947   50.12%  758  0.002564     2565     2566     2567 0   100%  0  0.00

 การเดินทางสู่ท่าอากาศยาน 
ท่าอากาศยานแพร่ตั้งอยู่ห่างจากทางหลวงแผ่นดิน 1022 เข้าไปประมาณ 330 เมตร โดยมีลานจอดรถยนต์กลางแจ้งหน้าอาคารผู้โดยสาร ซึ่งมีความจุ 60 คัน และที่ท่าอากาศยานมีบริการรถสาธารณะเข้าเมือง และบริการรถเช่า

 ดูเพิ่ม 

 รายชื่อท่าอากาศยานในประเทศไทย

 อ้างอิง 

แพร่
แพร่
หมวดหมู่:โครงสร้างพื้นฐานด้านการขนส่งในจังหวัดแพร่
หมวดหมู่:สิ่งก่อสร้างในอำเภอเมืองแพร่